Navegador web - Uiquipedia

# Navegador web

### De Uiquipedia

Un navegador web, ye una aplicación software que permite al usuariu recuperar y ver documentos d'hipertestu, polo xeneral fechos en HTML, dende servidores web de too'l mundu al traviés d'Internet. Esta rede de documentos nomase World Wide Web (WWW). Los documentes nun tienen que tar obligatoriamente nun servidor, tamién puede accedese a los documentos de la propia máquina del usuariu. Los navegadores d'anguañu permiten amosar o executar: gráficos, secuencies de videu, soníu, animaciones y programes de tou tipo amás del testu y los hiperenllaces.

Los documentos que s'amuesen, nomaos páxines web, tienen hiperenllaces que encadenen una porción de testu o una imaxe a otru documentu, normalmente relacionáu col testu o la imaxe.

El seguimientu d'enllaces d'una páxina a otra, ubicada en cualisquier computadora conectada Internet, ye lo que nomamos navegación; que ye de donde sal el nome de navegador.

## [editar] Hestoria de los navegadores

El primer navegador, desarrolláu nel CERN a fines de 1990 y entamando 1991 por Tim Berners-Lee, yera bastante sofisticáu y gráficu, pero namás valía pa estaciones NeXT.

El navegador Mosaic, que valía nun primer momentu pa entornos UNIX sobre X11, fue'l primeru que llegó a estendese gracies a que'l NCSA preparó de secute versiones pa Windows y Macintosh. D'otra mena, poco más tarde entró nel mercáu Netscape Navigator que rápidamente superó en capacidaes y velocidá a Mosaic. Esti navegador tien la ventaxa de funcionar en cuasi tolos UNIX, así como en entornos Windows.

Usu estimáu de los navegadores nel períodu 1996-2005

El popular navegador de Microsoft, Internet Explorer, anque salío tarde al mercáu de los navegadores, consiguió desbancar al Netscape Navigator ente los usuarios de Windows. Nos caberos años vívese una auténtica esplosión del númberu de navegadores, que ufiertan cada vez más integración col entornu de ventanes nel que trabayen. Netscape Communications Corporation lliberó el códigu fonte del so navegador, ñaciendo asina el navegador Mozilla.

Finalmente Mozilla reescribiose dende cero tras decidise a desarrollar y usar como base un nuevu conxuntu de widgets multiplataforma basáu en XML namáu XUL y esto fizo que tardara bastante más de lo previsto en espublizase, apareciendo una versión 1.0 de gran calidá y pa munchísimes plataformes y idiomes al tiempu'l 5 de xunu de 2002 (esta versión 1.0 de Mozilla fue'l primer navegador n'asturianu).

A fines de 2004 aparez nel mercáu Mozilla Firefox, una rama de desarrollu de Mozilla que pretende facese con parte del mercáu d'Internet Explorer. Ye un navegador más llixeru que'l so hermanu mayor.

## [editar] Funcionamientu de los navegadores

La comunicación entre'l servidor web y el navegador realízase al traviés del protocolu HTTP, anque la mayoría de los navegadores soporten otros protocolos como FTP, Gopher, y HTTPS (una versión cifrada de HTTP basada en SSL).

La función principal del navegador ye descargar documentos HTML y amosalos en pantalla. Anguañu, amás d'esti tipo de documentos rendericen col mesmu imáxenes, sones y dellos casos vídeos (streaming) en dellos formatos y protocolos. Amás, pueden almacenar la información n'el discu o facer marcadores de les páxines más visitaes o preferíes.

Dalgunos de los navegadores web más populares vienen no que vien nomándose una Suite. Estes Suites traen varios programes integraos pa lleer noticies d'Usenet y corréu lletrónicu al traviés de los protocolos NNTP, IMAP y POP.

Los primeros navegadores web sólo soportaben una versión mui simple de HTML. El rápidu desarrollu de los navegadores web privativos llevó al desarrollu de dialeutos non estándares de HTML y a problemes d'interoperabilidá na WWW. Los más modernos (como Amaya, Mozilla, Opera y versiones recientes d'Internet Explorer) soporten los estándares HTML y XHTML (entamando con HTML 4.01, los que deberíen vese igual en toos ellos).

Los estándares web son espublizaos pol World Wide Web Consortium.

## [editar] Exemplos de navegadores web

- Amaya del W3C
- Internet Explorer y derivaos:
  - Maxthon
- Mozilla (SeaMonkey) y derivaos:
  - Mozilla Firefox
  - Beonex
  - Navegador web IBM pa OS/2
  - Aphrodite
  - Galeon pa GNOME
  - Epiphany pa GNOME
  - Skipstone
  - K-Meleon pa Windows
  - Camino para Mac OS X
  - Netscape Navigator (dende la versión 6.0)
- Netscape Navigator (hasta la versión 4.xx)
- Opera
- Konqueror (KHTML)
  - Abrowse
  - Safari
- iCab
- OmniWeb
- Dillo
- IBrowse
- AWeb
- Voyager
- Espial Escape
- HotJava

Navegadores web basaos en testu:

- Links
- Lynx
- Netrik
- w3m

Primeros navegadores (que ya nun tan en desarrollu):

- Cello
- CyberDog
- MidasWWW
- Mosaic
- Viola

## [editar] Ver tamién

- Internet
- WWW

## [editar] Enllaces esternos

- Primer navegador web. Descripción y imáxenes (n'inglés).
- Hestorial de navegadores Llínia de tiempu entre 1993-2003 (n'inglés).

Retrieved from "http://ast.wikipedia.org../../../n/a/v/Navegador_web.html"

Categoría: Navegadores web

##### Views

- Artículu
- Discusión
- Revisión actual

##### Buscar

##### Otres llingües

- العربية
- Български
- Brezhoneg
- Bosanski
- Català
- Česky
- Kaszëbsczi
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Galego
- עברית
- Hrvatski
- Hornjoserbsce
- Magyar
- Interlingua
- Bahasa Indonesia
- Íslenska
- Italiano
- 日本語
- ქართული
- 한국어
- Kurdî / كوردي
- Lëtzebuergesch
- Limburgs
- Lietuvių
- Latviešu
- Македонски
- Bahasa Melayu
- Plattdüütsch
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- தமிழ்
- ไทย
- Türkçe
- Українська
- Tiếng Việt
- 中文
- Bân-lâm-gú